Hei, vi kommer fra Gjensidige, mitt navn er Alexandra Dyrvik.
Jeg studerer ledelse og organisasjonspsykologi på BI,
og jobber som HR-intern i Gjensidige.
Og jeg heter Mette Bugge Bergsund.
Jeg er organisasjonsutvikler i HR i Gjensidige.
Jeg har også en studiebakgrunn, og den er herfra, fra UiO faktisk.
Jeg har gått på humanistisk fakultet blant annet,
så det viser jo litt av mulighetene i Gjensidige, tenker jeg.
Der er vi åpne for mangfold når det kommer til studiebakgrunn, blant annet.
Gjensidige, som sikkert mange av dere kjenner til, er Norges største forsikringsselskap.
Alt begynte egentlig med en tanke om felleskap helt tilbake i 1816.
Brant det på nabogården, så kunne den gjenreises,
Og det ved hjelp av folk som har betalt inn til brannkassen i et felleskap.
Og i dag, 200 år senere, så er vi sjette størst på Oslo børs,
og dette gjensidighetsprinsippet er viktigere enn noen gang.
Ingen, tenker vi, lever for seg selv. Alle må gjøre sitt,
både for miljøet og for felleskapet, og hverandre.
Så vårt viktigste samfunnsoppdrag i Gjensidige er jo nettopp å skape trygghet.
Vi har virksomhet i Norge, Sverige, Danmark og Baltikum.
Og kjernevirksomheten vår, som sikkert mange av dere kjenner til,
er jo nettopp skadeforsikring.
Og så kan man kanskje tenke at det ikke høres ut som det mest spennende,
men det kan vi med hånden på hjertet si at det er,
for i forskring og finans, så er det en enorm utviklingstakt
og mye har og vil fortsatt komme til å endre seg i forsikringsbransjen.
Så vi må evne å snu oss for å være i forkant, og for å kunne evne å være relevante for kundene våre.
Det er nye kundebehov, det er andre forventninger til tjenestene og produktene våre.
Ting skal blant annet være mye enklere, det skal gå raskere,
og ikke minst gjerne også helst digitalt.
I tråd med vår strategi i Gjensidige, så skal vi heller ikke lenger kun erstatte
skadene etter en skade har skjedd, men vi skal i større grad også
hjelpe kundene at skaden ikke inntreffer i det hele tatt.
Og det kan jo for eksempel si, for de som interesserer seg innenfor teknologi for eksempel,
så kan jo det handle om å nyttiggjøre seg av dynamisk data og prediktiv teknologi,
for eksempel nettopp nå målet om å forebygge skader.
Så med andre ord, så er det full kraft i forbedring og knyttet til utvikling fremover
hvor vi nettopp må gjøre det enklere og bedre å være kunde i Gjensidige.
Og da med bærekraft som en tydelig og klar rettesnor for alt vi gjør.
Ja, da tenkte jeg at jeg skulle fortelle litt om karrieremuligheter i Gjensidige,
og de er mange.
Hos oss så jobber det faktisk over 40 ulike yrkesgrupper,
som du ser på lista her så er det alt fra ingeniører til sykepleiere, aktuarer
matematikere, analytikere og lista er lang.
For oss så er det viktig med kompetansedeling og intern mobilitet,
og derfor tilbyr vi blant annet jobb-rotasjon,
og hospitering for våre ansatte, hvor du da får mulighet til å være
på en annen avdeling, og dette er jo en fordel både for den ansatte,
i tillegg til Gjensidige som bedrift.
Vi har også andre utviklingsmuligheter gjennom vår egen Gjensidige-skole,
og så har vi ulike re-skill program.
I tillegg så har vi et nettverk for unge under 35, som vi kaller GjYP,
og det skal Mette fortelle litt mer om etterpå,
men først så tenkte vi, vi skulle gå videre på neste slide,
at jeg skulle fortelle litt om internshipordningen.
Som jeg nevnte innledningsvis så er jeg intern i Gjensidige i dag,
og det er en 20% betalt stilling som du har gjennom hele studieåret,
Og som intern så er det veldig høy fleksibilitet.
Det er viktig for oss at jobben din i Gjensidige ikke skal gå utover prestasjonene dine på skolen.
Skole kommer først.
Og det som også er ekstremt gøy med dette internshipet er jo at du får studierelevant arbeidserfaring,
sånn som meg selv studerer nå en master i organisasjonspsykologi,
og ha muligheten til å jobbe i en stor HR-avdeling i Gjensidige
er for det første superrelevant og også veldig spennende.
Og som en intern så får du et veldig godt innblikk i bransjen,
du kommer til å jobbe på tvers, på ulike avdelinger og du kommer til å få bygd et godt nettverk.
Og i tillegg så vil du som intern få et reelt ansvar for dine egne arbeidsoppgaver,
men i Gjensidige er det alltid lov til å prøve og feile,
og vi vil veldig gjerne høre dine ideer og innspill til ting vi kan gjøre annerledes.
Så hvis du har lyst til å kickstarte karrieren din med en spennende og relevant deltidsjobb,
så anbefaler jeg deg på det sterkeste å søke internship hos oss,
og søknader de blir lagt ut på nyåret, så følg med.
Søker du internship eller kunne se for deg en karriere i Gjensidige,
så har vi dette nettverket, som Alexandra nettopp snakket om,
Gjensidige young professionals.
Det er et nettverk for unge under 35 år som jobber i Oslo.
Det er jo nettopp en arena hvor unge likesinnede faktisk da kan treffes, bygge nettverk, sosialisere,
og ikke minst bygge relasjoner på tvers.
Der kan du også få muligheten til å jobbe med flere ulike tverrfaglige prosjekter,
og her kan du se litt eksempler fra det vi gjør sammen i Gjensidige Young professionals.
Alt fra faglige treff til sosiale treff som julebord eller også sportslige arrangementer.
Er du også interessert i sport så har vi i Gjensidige også Gjensidige sport,
hvor man har en rekke grener man kan melde seg inn i, og da et tilbud man kan dra nytte av.
Det kan være for eksempel sykkelturer.
Jeg har vært på Rallarvegen med gode kollegaer i Gjensidige sport,
for eksempel, vi har toppturer, løpegrupper, motorsport og det meste som kan være av interesse.
Så det er litt av det vi kan tilby i Gjensidige og litt om oss.
Da gjenstår det vel bare å takke for oss.